Dynasty (sezona 1)
Prva sezona serije Dynasty je premijerno emitovana na kanalu ABC od 12. januara do 20. aprila 1981. godine.

Radnja sezone
Prva sezona Dinastije se često navodila kao bitno drukčija od ostatka serije, odnosno da se od nje razlikovala po sadržaju i općem tonu. Dijelom se to tumačilo eksperimentiranjem tvoraca serije, odnosno ustručavanjem da u potpunosti preuzmu formulu "sapunice", a dijelom nastojanjem da se seriji da svojevrsna "ozbiljnost" inzistiranjem na socijalnim i društveno angažiranim motivima zapleta. Kasniji kritičari su imali običaj tvrditi kako prva sezona izgleda kao "književna klasika" u usporedbi sa scenarijima koji su bili karakteristični za sljedećih osam.

Radnja je započela vjenčanjem Blakea Carringtona sa svojom bivšom sekretaricom Krystle Jennings, odnosno njenim nastojanjem da se prilagodi novom životu. Krystle je bila predmet prezira kako od strane osoblja, tako od strane Fallon Carrington (Pamela Sue Martin), Blakeove promiskuitetne kćeri iz prvog braka. Blakea je, pak, vlastiti mladi, uvereni sin Steven Carrington (Al Corley) kritizirao zbog kapitalističke bahatosti i nemoralnog poslovanja, da bi se na potom otkrilo kako je temelj sukoba oca i sina u tome što je Blake saznao da mu je potencijalni nasljednik homoseksualac. Nešto kasnije se u Denver s Bliskog Istoka vratio Matthew Blaisdel, vodeći geolog "Denver-Carringtona" i nekadašnji Krystlein ljubavnik; njegovi pokušaji da ponovno započne vezu su ga doveli u sukob s Blakeom, ali i zakomplicirali život njegove disfunkcionalne porodice koju uz buntovnu ćerku srednjoškolku Lindsay Blaisdel čini i Claudia (Pamela Belwood), supruga koja je tek puštena iz duševne bolnice. U međuvremenu je, pak, Carringtonov suparnik Cecil Colby (Lloyd Bochner) isposlovao brak Fallon sa svojim bratancem Jeffom kako bi tako stekao upravu nad "Denver-Carringtonom". Radnja serije je kulminaciju imala u trenutku kada Blakea spopada bijes kada Stevena uhvati u zagrljaju s njegovim bivšim ljubavnikom Tedom Dinardom, te dolazi do tučnjave u kojoj Dinard slučajno pogine. Završni kadar sezone je bio na suđenju Blakeu za ubistvo bez predumišljaja, odnosno trenutak kada u sudnicu kao svjedok ulazi njegova bivša supruga Alexis.

Uloge

Glavna postava
 
 John Forsythe ... Blake Carrington 
 Linda Evans ... Krystle Jennings 
 Pamela Sue Martin .. Fallon Carrington
 Pamela Bellwood ... Claudia Blaisdel 
 Al Corley ... Steven Carrington
 John James ... Jeff Colby
 Wayne Northrop ... Michael Culhane
 Katy Kurtzman ... Lindsay Blaisedl
 Dale Robertson ... Walter Lankershim
 Bo Hopkins ... Matthew Blaisdel

Povremena postava
 Lee Bergere ... Joseph Anders (epizode 1, 3-6, 12-15)
 Maggie Wickman ... Alexis Carrington (epizoda 15)
 Lloyd Bochner ... Cecil Colby (epizode 3-6, 12)

Epizode

Spoljašnje veze 
 Epizode sezone 1 

TV-sezone 1981.